
REFERAT

privind aprobarea Planului Urbanistic de Detaliu "Amenajare spălătorie auto”, str. Nouă nr. 14, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U32008-001825/02.04.2008 privind aprobarea Planului Urbanistic de Detaliu "Amenajare spălătorie auto”, str. Nouă nr. 14, Timişoara;

Având în vedere prevederile Certificatului de Urbanism nr. 688 din 12.02.2008;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu "Amenajare spălătorie auto”, str. Nouă nr. 14, Timişoara;
Documentaţia este iniţiată de proprietarii terenului Radu Iona şi Radu Lucia. şi a fost elaborată de B.I.A. Doina Benea., proiect nr. 8/2008.

Terenul studiat în cadrul P.U.D. este situat în intravilanul municipiului Timişoara, în zona de est a oraşului, în P.U.G. Timişoara fiind cuprins în zonă rezidenţială cu locuinţe mici: clădiri P, P + 1 şi P + 2.

Prin prezentul Planului Urbanistic de Detaliu "Amenajare spălătorie auto”, str. Nouă nr. 14, Timişoara, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiat în cadrul Planului Urbanistic de Detaliu "Amenajare spălătorie auto”, str. Nouă nr. 14, in suprafata totala de 539 mp, este inscris in CF nr. 2592, nr. cadastral 7951, în suprafaţă de 216 mp, casă şi curte şi nr. cadastral 7952, în suprafaţă de 323 mp, grădină, fiind proprietatea lui Radu Ioan şi soţia Radu Lucia.


Pe terenul studiat se află amplasată in momentul de faţă o construcţie in regim parter.

Prin documentaţie se propune amenajarea unei spălătorii auto pe structură metalică uşoară, platformă betonată, parcare înierbată şi un grup sanitar lipit de clădirea existentă, ce va primi functiunea de servicii. Pentru realizarea obiectivului propus, s-a obtinut si acordul vecinilor.

Indicii propuşi prin prezenta documentaţie sunt:



POT maxim = 40%

CUT maxim  = 1,2
Regim maxim de înălţime – P 
Spatii verzi 59,60%

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si conform avizului Comisiei de Circulaţie nr. TH2008-002006/20.03.2008.

La eliberarea Autorizaţiei de Construire, se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Amenajare spălătorie auto”, str. Nouă nr. 14, Timişoara;se va integra în Planul Urbanistic General al Municipiului Timişoara şi va avea o valabilitate de 10 ani.

